نظرية بقى أنك بتشقى و بتتعب و بتكافح و كل ده عشان مين.. ما هو عشانكم يا ولادي ..محتاجة إعادة نظر... لعدة أسباب... أولا لو هي كمان بتشتغل تبقى هي كدة جايبة فيك جون يا برنس و شغل البيت بالنص.. و لو هي ست بيت فهي تقوم بأعمال يتأفف منها الإنسان العادي... من تغيير البامبرز و غسيل بوكسراتك المبقعة و الطبيخ و مش بعيد تتسلع و هي بتحمر لجنابك البطاطس عشان البيه "نفسه" هفاه على بطاطس زي بتاعة جاد!!! في المقابل... أنت بتتعب شوية في المواصلات (ده لو معندكش عربية).. بعدين ينتهي بيك المطاف في مكتب غالبا مكيف و كرسي مريح و تقعد 60 % من وقتك على الفيس بوك تقرى مقالة زي دي أو تدور على سوسو حبيبتك الأولي من ايام ثانوي